**У С Т А В**

**НА НАРОДНО ЧИТАЛИЩЕ „ИВАН ВАЗОВ – 1919”**

ГЛАВА ПЪРВА

# ОБЩИ ПОЛОЖЕНИЯ

**Чл. 1**. С този устав, съобразен със ЗНЧ се уреждат учредяването, устройството, управлението, дейността, имуществото, финансирането, издръжката и прекратяването на Народно читалище „Иван Вазов – 1919” с. Столник.

**Чл. 2.** (1) Народно читалище „Иван Вазов -1919” с. Столник е традиционно самоуправляващо се българско, кълтурно-просветно сдружение, което изпълнява държавни и просветни задачи. В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание.

1. Народно читалище „Иван Вазов – 1919” е юридическо лице с нестопанска цел, което е създадено и функционира на основание Закона на народните читалища и този устав.
2. Читалището е вписано в регистъра на Министерство на културата под № 2107/12.07.2001г. и ф.д. 1078/1997г. в Софийски окръжен съд.

**Чл. 3.** Народно читалище „Иван Вазов – 1919” има за свое седалище с.Столник, община Елин Пелин, област Софийска, където се намира и адреса на управление.

**Чл. 4.** Наименованието на читалището трябва да не въвежда в заблуждение и да не накърнява добрите нрави. Към наименованието на читалището се добавя 1919, като година на неговото основаване.

**Чл. 5.** Наименованието е:

Народно читалище „Иван Вазов - 1919” с. Столник, обл. Софийска, което наименование при необходимост ще се изписва и на латиница по следния начин: Narodno chitalishte „Ivan Vazov – 1919” s. Stolnik, oblast Sofiyska.

ГЛАВА ВТОРА

# ЦЕЛИ И ЗАДАЧИ

**Чл. 6.** (1) Целите на читалището са да задоволяват потребностите на населението свързани с:

1. развитие и обогатяване на културния живот, социалната и образователната дейност на жителите на с. Столник;
2. запазване на обичаите и традициите на българския народ;
3. разширяване знанията на населението и приобщаването към ценностите и постиженията на науката, изкуството и културата;
4. възпитаване и утвърждаване на национално самосъзнание.
5. осигуряване на достъп до информация;
6. възпитаване в дух на демократизъм, родолюбие и общочовешка нравственост;
7. повишаване на квалификацията и информираността на всички звена от обществено-политическия, социално-икономическия и културния живот в с. Столник;
8. разработване на проекти за бъдещото развитие на читалището в областта на културата, информационните технологии, културния туризъм, защита на околната среда и биологичното разнообразие, опазване на културно- историческото наследство, спорта, на основата на идеи от обществена значимост;
9. предоставяне на условия за обучение и развитие на възможно най- широк кръг потребители, включително групи и отделни граждани в неравностойно положение, от различни етноси и религия, социално слаби, безработни, младежи и деца;
10. активно участие в развитието на местните структори за борба с безработицата и социалното неравенство.
11. За постигане на целите по Чл. 6, читалището извършва основни дейности като:
12. уреждане и поддържане на читалищна библиотека, читалня, фото-, фоно-, филмо- и видеотека, както и създаване и поддържане на електронни информационни мрежи;
13. развиване и подпомагане на любителското художествено творчество, чрез създаване на колективи и изпълнители в различни жанрове на изкуството, за които има необходимите условия;
14. организиране на школи, кръжоци, курсове, клубове, кино- и видеопоказ, празненства, концерти, чествания, изложби и младежки дейностти;
15. събиране и разпространяване на знания за родния край;
16. създаване и съхраняване на музейни колекции, съгласно Закона за културното наследство, полагане на грижи за културни обекти и др.;
17. предоставяне на компютърни и интернет услуги;
18. организиране на професионално обучение, семинари, курсове, дискусии и други подобни образователни мероприятия, насочени към повишаване нивото на познанията, управленските умения на читалищните екипи, държавните и др. институции, бизнеса и отделни граждани.
19. Читалището може да развива издателска, консултантска, преводаческа, информационна, посредническа и всякаква допълнителна стопанска дейност, свързана с предмета на основната му дейност в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.
20. Читалището няма право да предоставя собствено или ползвано от него имущество възмезно или безвъзмездно:
21. за хазартни игри и нощни заведения;
22. за дейност на нерегистрираните по Закона на вероизповеданията религиозни общности и юридически лица с нестопанска цел на такива общности;
23. за постоянно ползване от политически партии и организации;
24. на председателя, секретаря, членовете на настоятелството и проверителната комисия и на членове на техните семейства.

**Чл. 7.** (1) Читалището може да се сдружава с други чаталища за постигането на своите цели, за провеждане на съвместни дейности и инициативи при условията и по реда на ЗНЧ.

1. Читалището работи в тясно взаимодействие с учебните заведения, социалните домове, културните институти, църквата, обществени и стопански организации, кооперации, фирми и др., които извършват и подпомагат културната, просветната и социалната дейност.
2. Читалището поддържа най-тесни връзки за сътрудничество и координация на културната дейност, организирана от общината и участва в общински културни прояви**.** Съобразява своята дейност със стратегията на общината в областта на културата.

ГЛАВА ТРЕТА

# УЧРЕДЯВАНЕ

**Чл. 8.** (1) Юридическо лице с нестопанска цел Народно читалище „Иван Вазов -1919” се учредява най-малко от 50 дееспособни физически лица, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

* 1. наименованието;
	2. седалището;
	3. целите;
	4. източниците на финансиране;
	5. органите на управление и контрол, техническите провомощия, начина на избирането им и вземането на решения;
	6. начина за приемане на членове и прекратяване на членството, както и реда за определяне на членския внос;
	7. читалището може да открива клонове в близки села в които няма други читалища.

**Чл. 9.** (1) Читалището придобива качеството на юридическо лице с вписването му в регистъра за организациите с нестопанска цел на окръжния съд, в чийто район е седалището му в съответствие с Чл. 9 от ЗНЧ.

(2) Читалището се вписва в регистъра към Министерство на културата в съответствие с Чл.10 от ЗНЧ.

ГЛАВА ЧЕТВЪРТА

# ЧЛЕНСТО, ПРАВА И ЗАДЪЛЖЕНИЯ

**Чл. 10.** Членството в читалището е свободно за всички дееспособни български граждани без ограничения, които ще работят за постигането на целите на читалището и неговите интереси, спазват устава, опазват имуществото му, участват в читалищната дейност според възможностите си и не извършват действия, уронващи доброто име на читалището.

**Чл. 11.** (1) Членовете на читолището са индивидуални, колективни и почетни.

1. Индивидуалните членове са български граждани. Те биват действителни и спомагателни:
2. Действителните членове са лица навършили 18 години, които участват в дейността на читалището, редовно плащат членския си внос и имат право да избират и да бъдат избирани;
3. Спомагателните членове са лица под 18 години, които нямат право да избират и да бъдат избирани, те имат право на съвещателен глас;
4. Колективните членове съдействат за осъществяване на целите и задачите на читалището, подпомагат неговата дейност, поддържат и обогатяват материалната му база и имат право на 1/един/ глас в общото събрание. Колективните членове могат да бъдат:
5. професионални организации;
6. стопански организации;
7. търговски дружества;
8. кооперации и сдружения;
9. културно-просветни и любителски клубове и творчески колективи.
10. Почетни членове могат да бъдат български и чужди граждани с изключителни заслуги към читалището. Те се избират от общото събрание с обикновено мнозинство по предложение на настоятелството.
11. Индивидуалните и колективни членове имат право:
12. да участват в управлението на читалището;
13. да получават улеснен достъп до всички читалищни форми на дейност и прояви по ред, определен от настоятелството;
14. да ползват с предимство културно-просветни форми на читалището;
15. да получават всякаква информация, относно дейсотта на читалището и упражняват контрол върху нея.
16. Всеки член на читалището е длъжен:
17. да спазва устава;
18. да заплаща редовно членския си внос;
19. да участва активно в дейността му, да пази и обогатява имуществото

му.

**Чл. 12.** (1) Приемането на членове става с писмена молба до настоятелството. Членстовото възниква след решение на настоятелството.

(2) Общото събрание може да отмени решение на настоятелството, с което е отказано на дадено лице членство в читалището. В този случай кандидата за членство се обръща към общото събрание с писмена молба.

**Чл. 13.** (1) Членството в читалището може да се прекрати с решение на общото събрание по предложение на читалищното настоятелство при следните случаи:

1. когато членът нарушава грубо устава на читалището и решенията на неговите органи, работи срещу неговите цели и интереси или му е причинил заначителни вреди;
2. по молба на лицето;
3. поради смърт на съответния член на читалището или поставянето му под пълно запрещение и извършване на престъпление от общ характер.

ГЛАВА ПЕТА

# УПРАВЛЕНИЕ НА ЧИТАЛИЩЕТО

**Чл. 14.** Органи на управление на читалището са: общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

1. Общото събрание на читалището се състои от всички членове на читалището имащи право на глас.

**Чл. 16.** (1) Общото събрание:

* 1. изменя и допълва устава;
	2. избира и освобождава членовете на настоятелството, проверитерната комисия и председателя;
	3. приема вътрешните актове, необходими за организацията на дейността на читалището;
	4. изключва членове на читалището;
	5. определя основни насоки на дейността на читалището;
	6. взема решение за членуване или за прекратяване на членство в читалищно сдружение и читалищен съюз с решение на читалищното настоятелство;
	7. приема бюджета на читалището;
	8. приема годишния отчет до 30 март на следващата година;
	9. определя размера на членския внос по предложение на настоятелството;
	10. отменя решения на органите на читалището;
	11. взема решение за откриване клонове на читалището;
	12. взема решение за прекратяване на читалището;
	13. взема решение за отнасяне до съда на незаконосъобразни действия на ръководството или отделни читалищни членове.

(2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж в годината, като на три години е отчетно- изборно. Извънредно общо събрание може да бъде свикано по решение на настоятелството, по искане на проверитерната комисия или на една трета от членовете на читалището с право на глас. При отказ на настоятелството да свика извънредно общо събрание до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

1. Поканата за събранието трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срущу подпис и връчена не по-късно от 7 дни преди датата на провеждането. В същия срок на вратата на читалището и други места в населеното място, трябва да бъде залепена поканата за събранието.
2. Общото събрание е законно, ако на него присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо

събрание и не по-малко от половината плюс един от членовете при извънредно общо събрание.

1. Решенията по Чл.16, ал.1, т.1, 4, 10, 11 и 12 от Устава се вземат с мнозинство най-малко две трети от всички челенове. Останалите решения се вземат с мнозинство повече от половината от присъстващите членове.
2. Две трети от членове на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.
3. Искът се предявява в едномесечен срок от узнаването на решението, но не по-късно от една година от датата на вземане на решението.
4. Прокурорът може да иска от окръжният съд по седалището на читалището да отмени решение на общото събрание, което противоречи на Закона или Устава, в едномесечен срок от узнаване на решението, но не по- късно от една година от датата на вземане на решението.

**Чл. 18.** (1) Изпълнителен орган на читалището е Настоятелството. То се състои най-малко от трима членове избрани за срок от три години. Същите да нямат роднински връзки по права и съребрена линия до четвърта степен. Да имат една година членство в читалището, преди датата на провеждане на общото събрание.

1. Настоятелството:
2. свиква общото събрание;
3. осигурява изпълнението на решенията на общото събрание;
4. подготвя и внася в общото събрание проект за бюджет на читалището, утвърждава щата му и годишната програма за културна дейност;
5. подготвя и внася в общото събрание отчет за дейността на читалището;
6. назначава секретаря на читалището и утвърждава длъжностната му характеристика. Дава съгласие за сключване на договори от председателя и секретаря.
7. приема нови членове на читалището въз основа на подадена молба;
8. взема решения и разкрива допълнителни дейностти, определя реда за осъществяване на ръководството им;
9. взема решение при кандидатстване по проекти и др.
10. взема решение за членуване на читалището в съюзи и сдружения, регламентирани в ЗНЧ и други нормативни актове.
11. Настоятелството само определя реда на своята работа. То провежда най-малко четири заседания годишно.
12. Настоятелството взема решения с мнозинство повече от половината на членове си. Настоятелството може да вземе решение и без да се провежда заседание, ако протокола за взетото решетие бъде подписан без забележки и възражения за това от всичките му членове.
13. На първото заседание се разпределят длъжностите между членовете.
14. В състава на настоятелството нямат право да бъдат избирани служители на читалището освен секретаря.

**Чл. 19.** (1) Председателят на читалището е член на настоятелството и се избира от общото събрание за срок от три години.

**(**2) Председателят:

1. организира дейността на читалището съобразно закона, устава и решенията на общото събрание;
2. представлява читалището;
3. свиква и ръководи заседанияна на настоятелството и председателства общото събрание;
4. отчита дейността си пред настоятелството;
5. сключва и прекратява трудовите договори със служителите съобразно бюджета на читалището и въз основа на решение на настоятелството;
6. председателят и секретарят подписват всички документи по които читалището е страна;
7. председателят представя ежегодно до 30 март пред кмета на общината и общинския съвет отчет за дейността на читалището и за изразходваните от бюджета средства.

**Чл. 20.** За правомощия по предходния член, председателя упълномощава секретаря на читалището или друг член на настоятелството.

**Чл. 21.** (1) Секретарят на читалището работи като негов щатен служител. Неговите права и задължения се приемат от настоятелството в длъжостна характеристика.

* 1. възнагражденито му се определя от настоятелството;
	2. секретарят се назначава на работа по трудов договор от настоятелството и се котира за негов член в състава на всяко новоизбрано настоятелство;
	3. секретарят организира изпълнението на решенията на настоятелството, включително решенията за изпълнението на бюджета;
	4. организира текущата, основна и допълнителна дейност;
	5. отговаря за работата на щатния и хонорувания персонал;
	6. представлява читалището заедно и поотделно с председателя;
	7. замества председателя при неговото отсъствие и изпълнява задълженията предвидени в Чл.17а от ЗНЧ.

(2) Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг/съпруга/ на председателя на читалището.

**Чл. 22.** (1) Проверителната комисия на читалището се състои от трима членове и се избира за срок от три години. Тя си избира председател и определя реда на своята работа.

1. Членове на проверителната комисия не могат да бъдат лица, които са в трудовоправни отношения с читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен. Да имат една година членство в читалището, преди датата на провеждане на общото събрание.
2. Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.
3. При констатирани нарушения уведомява общото събрание на читалището.

**Чл. 23.** Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**Чл. 23а.** Членовете на настоятелството, включително председатлят и секретарят, подават декларации за конфликт на интереси при условията и по ред на закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

ГЛАВА ШЕСТА

# ИМУЩЕСТВО И ФИНАНСИРАНЕ

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** (1) Читалището набира средства от следните източници:

* 1. членски внос;
	2. субсидия от държавния и общински бюджет;
	3. културно-просветна и информационна дейност;
	4. наеми от движимо и недвижимо имущество;
	5. дарения, помощи и спонсорство;
	6. допълнителни дейностти и приходи от реализирани проекти, съвместно с други организации и фирми;
	7. други приходи.
1. Сумите от дарения се изразходват според волята на дарителя или по решение на настоятелството.
2. Читалищното настоятелство може да награждава изявили се читалищни служители, читалищни деятели, самодейни колективи и самодейци допринесли за обогатяване на читалищната дейност.

**Чл. 26.** (1) Читалището не може да отчуждава недвижими вещи и да учредява ипотека върху тях.

**(**2) Движими вещи могат да бъдат отчуждавани, залагани, бракувани или заменени с по доброкачествени само по решение на настоятелството.

**Чл. 27.** Недвижимо и движимо имущество, собственост на читалището, както и приходите от него не подлежат на принудително изпълнение освен на вземания, произтичащи от трудови правоотношения.

**Чл. 28.** (1) Читалищното настоятелство изготвя годишния отчет за приходите и разходите, които се приемат от общото събрание.

**(**2) Отчет за изразходваните от бюджета средства се представя в Община Елин Пелин.

**Чл. 29.** (1) Председателят на читалището ежегодно до 10 ноември представя на кмета на общината предложения за дейността на читалището през следващата година приети на заседание на настоятелството.

1. Кмета на общината внася направените предложения в общинския съвет, който приема годишна програма за развитие на читалищната дейност в общината.
2. Годишната програма за развитие на читалищната дейност в общината, приета от общинския съвет се изпълнява от читалището въз основа на финансово обезпечени договори, сключени с кмета на общината.
3. Председателя на читалището представя ежегодно до 31 март пред кмета на общината и общинския съвет доклад за осъществените читалищни дейностти в изпълнение на програмата и за изразходваните от бюджета средства през предходната година.
4. Докладът по ал. 4 се обсъжда от общинския съвет на първото открито заседание след 31 март, с участието на представител на читалището – вносител на доклада.

**Чл. 30.** Читалищните средства се съхраняват в банка по сметка на името на читалището.

**Чл. 31.** Счетоводната отчетност се води в пълно съответствие със Закона за счетоводство и приложимото действащо законодателство.

ГЛАВА СЕДМА

# ПРЕКРАТЯВАНЕ

**Чл. 32.** Читалището може да бъде прекратено съгласно разпоредбите на чл.

27 и чл. 28 от ЗНЧ.

ГЛАВА ОСМА

# АДМИНИСТРАТИВНО-НАКАЗАТЕЛНИ РАЗПОРЕДБИ

**Чл. 33.** Прилагат се административно наказателните разпоредби по чл. 31, чл. 32, чл. 33 и чл. 34 от ЗНЧ.

**Чл. 34.** За неуредените в настоящия устав и ЗНЧ случаи се прилага законът на юридическите лица с нестопанска цел.

ГЛАВА ДЕВЕТА

# ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има свой кръгъл печат с надпис в окръжност: Народно читалище „Иван Вазов -1919” и в средата: разтворена книга и годината на съсдаването на читалището.
2. Празник на читалището е 24 май.

Настоящия устав е приет на редовно общо събрание на читалището, проведено на 23.04.2010 г. в с.Столник, съобразно § 34 от ПЗР на ЗИД на Закона за народните читалища, обн. ДВ бр. 42 от 2009 г. и отменя Устава на читалището, приет от общото събрание, проведено на 10.05.1997 г.

Същият е подписан от присъстващите действителни членове на читалището, съгласно приложения списък, представляващ неразделна част от Устава.

**Настоятелство** от 5 /пет/ члена в състав: Председател - Даниела Павлова Йосифова

Секретар- Владислава Боянова Владимирова

Членове –Владислава Боянова Владимирова , Илияна Огнянова Бонева, Магдалена Николаева Манчева. Илиян Бонев Милатинов .

**Проверителна комисия** – от 3 /три/ члена в състав: Председател – Евелина Величкова Гешева

Членове – Десислава Георгиева Андонова , Веселка Кирилова Бориславова